**11.§**

# **Par izmaiņām Veselīgas pašvaldības starpsektoru vadības konsultatīvās**

# **komisijas sastāvā**

(Ē.Ancāns)

Pamatojoties uz likuma "Par pašvaldībām" 21.panta pirmās daļas 24.punktu un 2009.gada 1.jūlija saistošo noteikumu Nr.1/2009 "Ogres novada pašvaldības nolikums" 26.32.apakšpunktu,

**balsojot: PAR –** 10 balsis (E.Dzelzītis, E.Helmanis, S.Kirhnere, J.Laizāns, A.Mangulis, Dz.Mozule, M.Siliņš, D.Širovs, I.Tamane, I.Vecziediņa), **PRET** – nav, **ATTURAS** – 5 (V.Pūķe, V.Gaile, L.Strelkova, M.Legzdiņš, R.Javoišs),

Ogres novada dome **NOLEMJ:**

1. Ogres novada domes 23.05.2013. lēmumā „Par Ogres novada pašvaldības iesaistīšanos Nacionālajā veselīgo pašvaldību tīklā, komisijas izveidi un nolikuma apstiprināšanu” (prot.Nr.8; 35.§) izdarīt sekojošus grozījumus:
	1. **lēmuma 3.1. apakšpunktu izteikt jaunā redakcijā:**  „3.1. Ogres novada pašvaldības domes priekšsēdētāja vietnieks izglītības, kultūras un veselības lietu jautājumos”;
	2. **lēmuma 3.11. apakšpunktu izteikt jaunā redakcijā:** „3.11. Sabiedrības ar ierobežotu atbildību „Ogres rajona slimnīca” valdes priekšsēdētājs”;
	3. **lēmuma 4.punktu izteikt jaunā redakcijā:** „4. Par Veselīgas pašvaldības starpsektoru vadības konsultatīvās komisijas priekšsēdētāju **ievēlēt** Ogres novada pašvaldības domes priekšsēdētāja vietnieci izglītības, kultūras un veselības lietu jautājumos **Inetu Tamani**”.
2. Dokumentu pārvaldības nodaļas vadītājai **Kristīnai Apinei** **veikt** attiecīgās **izmaiņas** Ogres novada domes 23.05.2013. lēmumā (protokols Nr.8; 35.§).
3. **Kontroli** par lēmuma izpildi uzdot pašvaldības izpilddirektoram **Jānim Latišam**.